Jucătoarea română de tenis Simona Halep, a cărei suspendare a fost redusă de la patru ani la nouă luni de către Tribunalul de Arbitraj Sportiv de la Lausanne, a afirmat, marţi seara, într-o postare pe Instagram, că sprijinul manifestat de numeroşi români a ajutat-o să lupte pentru stabilirea adevărului în acest caz.
''Sprijinul copleşitor din partea atâtor români mi-a întărit hotărârea şi mi-a permis să lupt pentru această cauză până la o concluzie dreaptă şi onorabilă'', a afirmat Halep în mesajul său.
''În această călătorie provocatoare, credinţa mea neclintită în integritatea adevărului şi în principiile dreptăţii a fost farul meu. În ciuda faptului că m-am confruntat cu acuzaţii defăimătoare şi cu o opoziţie formidabilă, spiritul meu a rămas plin de susţinere, ancorat în convingerea mea neclintită că sunt un sportiv curat. Această încercare a fost o dovadă a rezistenţei, iar triumful adevărului este o reabilitare dulce-amăruie, care, deşi târzie, este extrem de îmbucurătoare'', a mărturisit fostul lider mondial.
Tot pe rețelele sociale a reacționat și antrenorul Darren Cahill, cu care Simona Halep a câștigat primul ei Grand Slam, la Roland-Garros în 2018, și cu care a urcat în premieră în fotoliul de lideră mondială.
"Good morning!!!", a reacționat Darren Cahill pe rețeaua X, alăturând hashtagul Simo, mesaj care nu mai are nevoie de comentarii.
Good morning!!! ☺️❤️#simo
— Darren Cahill (@darren_cahill) March 5, 2024